**Ministru kabineta rīkojuma projekta „Par valsts meža zemes nodošanu Jelgavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „b” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu izveidošana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).Zemkopības ministrija atbilstoši noteikumiem Nr. 776 ir izvērtējusi Jelgavas novada pašvaldības iesniegtos dokumentus valsts meža zemes atsavināšanai.Zemkopības ministrija 2013. gada 2. septembrī saņēma Jelgavas novada pašvaldības 2013. gada 22. augusta vēstuli Nr.3-14.1/13/319, ar kuru pašvaldība lūdza nodot tās īpašumā nekustamo īpašumu „Skujas” (nekustamā īpašuma kadastra Nr. 5462 001 0079) (turpmāk – nekustamais īpašums „Skujas”) – valsts meža zemi 1,6 ha platībā, Līvbērzes pagastā, Jelgavas novadā (ietilpst akciju sabiedrības „Latvijas valsts meži” (turpmāk – AS „Latvijas valsts meži”) Līvbērzes meža iecirkņa 608. kvartālapgabala, 126. kvartāla teritorijā), pašvaldības autonomās funkcijas īstenošanai – Līvbērzes kapsētas paplašināšanai. Nekustamais īpašums „Skujas” 2013. gada 30. janvārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Jelgavas tiesas Zemesgrāmatu nodaļas Līvbērzes pagasta zemesgrāmatas nodalījums Nr. 100000515992) unsaskaņā ar 2012. gada 18. maija Valsts nekustamā īpašuma pārvaldīšanas līguma 1.1.1. apakšpunktu (līgums noslēgts starp Zemkopības ministriju un AS „Latvijas valsts meži”) atrodas AS „Latvijas valsts meži” pārvaldīšanā.Lai varētu izvērtēt atsavināšanas ierosinājumu un pieņemt lēmumu par lietas tālāku virzību, Zemkopības ministrija nosūtīja attiecīgo valsts meža zemes atsavināšanas ierosinājumu valsts meža īpašuma pārvaldītājai un apsaimniekotājai AS „Latvijas valsts meži”. AS „Latvijas valsts meži” ar 2013. gada 21. oktobra vēstuli Nr.4.1-1.2\_06j8\_101\_13\_208 informēja Zemkopības ministriju, ka neiebilst pret nekustamā īpašuma „Skujas” atsavināšanu par labu Jelgavas novada pašvaldībai.Jelgavas novada pašvaldība 2013. gada 22. februāra izziņā Nr. 3-10/13/99 apliecina, ka Jelgavas novada teritorijas plānojumā laika posmam līdz 2023. gadam nekustamā īpašuma „Skujas” teritorija, pamatojoties uz likuma „Par pašvaldībām” 15. panta pirmās daļas 2. punktu, noteikta kā kapsētu teritorija.Veselības inspekcija 2013. gada 7. martā sniedza atzinumu Nr. 337 par zemesgabala izvēli būvniecībai, norādot, ka zemesgabals „Skujas”, ar kadastra Nr. 5462 001 0079, Līvbērzes pagastā, Jelgavas novadā ir piemērots kapsētu teritorijas paplašināšanai.Valsts vides dienesta Jelgavas reģionālā vides pārvalde 2013. gada 1. augustā izdeva tehniskos noteikumus Nr. JE13TN0126 paredzētajai darbībai – Līvbērzes kapsētas paplašināšanai.Nekustamā īpašuma „Skujas” sastāvā ietilpstošajā zemes vienībā ar kadastra apzīmējumu 5462 001 0078 meža inventarizācija veikta 2002. gadā.Minētās zemes vienības ar kadastra apzīmējumu 5462 001 0078 meža zemes mežaudzes vērtība noteikta 2158,39 *euro* apmērā*.*Pēc Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamā īpašuma „Skujas” sastāvā ietilpstošās zemes vienības ar kadastra apzīmējumu 5462 001 0078 lietošanas mērķis ir zeme, kurā galvenā saimnieciskā darbība ir mežsaimniecība (kods 0201).Atbilstoši zemes vienību platības sadalījumam pa lietošanas veidiem nekustamā īpašuma „Skujas” sastāvā ietilpstošās zemes vienības ar kadastra apzīmējumu 5462 001 0078 (1,63 ha kopplatībā) 1,61 ha aizņem meži un 0,02 ha – ūdens objektu zeme.Nekustamā īpašuma „Skujas” sastāvā ietilpstošās zemes vienības ar kadastra apzīmējumu 5462 001 0078 robežu, situācijas un apgrūtinājuma plāni NĪVKIS sākotnēji tika reģistrēti 2012. gada 3. decembrī, bet, ievērojot 2013. gada 20. decembra atzinumu par robežu neatbilstību, veikta minētās zemes vienības robežu, situācijas un apgrūtinājuma plānu aktualizācija. Aktualizētā informācija NĪVKIS reģistrēta 2015. gada 3. martā. Pamatojoties uz 2015. gada 17. aprīļa nostiprinājuma lūgumu un zemes robežu plānu, ar 2015. gada 5. maija Jelgavas tiesas Zemesgrāmatu nodaļas lēmumu mainīta nekustamā īpašuma „Skujas” platība no 1,60 ha uz 1,63 ha. Lai īstenotu apbūvi – paplašinātu kapsētu – ir nepieciešama atmežošana – zemes lietošanas veida maiņa. Atbilstoši Meža likuma 41. panta pirmajai daļai platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr. 889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”.Atmežošanas rezultātā iegūtais kokmateriāls paliks Jelgavas novada pašvaldības rīcībā.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Jelgavas novada pašvaldības īpašumā valsts meža zemi – nekustamo īpašumu „Skujas” – pašvaldības autonomās funkcijas īstenošanai – kapsētas paplašināšanai, vienlaikus nosakot, ka tad, ja nekustamais īpašums „Skujas” netiks izmantots norādītās pašvaldības autonomās funkcijas īstenošanai, Jelgavas novada pašvaldībai būs pienākums bez atlīdzības nodot to atpakaļ valstij. |
|  | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Jelgavas novada pašvaldība segs izdevumus, kas saistīti ar nekustamā īpašuma „Skujas” pārreģistrāciju uz Jelgavas novada pašvaldības vārda. |

***Anotācijas II, IV un V sadaļa – projekts šīs jomas neskar.***

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Jelgavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs Jānis Dūklavs

22.11.2016. 12:34

1353

A.Staškova

67027345, Anda.Staskova@zm.gov.lv